cookie – goedkoopstevakantie.info
Bean Bag Picture Gallery for your Inspiration
Foam Bean Bag Lounger
Bean Bag Sleeping Bag Boerewors | Landbou
Landbou / Boereblog post / Boerewors
28 Maart 2010 Wors, lekker sappig. Net genoeg kruie, niks oorheers nie, jy moenie seker wees wat is alles daar in nie. Tiemie en koljander, naeltjies en sout en peper, asyn en “woestersous”. My skrywe oor die vegetariërs het my mond laat water vir regte boerwors, ja so word dit genoem, in Kook en Geniet. Wors, nie te gaar nie, hap hom, dan moet jy jou sluk ken dat die sous nie by die mondhoek afloop nie. Dreig nou al geruime tyd om weer te maak. Lekker veelsydige wors, ontbyt met wors en pap en ´n lekker sous, middagete met fyn aartappels en vanaand op die kole.
Hier tussen die Duitsers, is ´n groot verskeidenheid worse beskikbaar: Beerwurst, Bratwurst, Knackwurst, Fleischwurst, Thüringer Rotwurst, Kochwurst, Beutelwurst. Meesal net gemaak van vark, vol knoffel. Niks, naasteby, soos wat ons aan gewoond is nie.
Wors het baie goed eetbaar gekom, was te lui vir daardie spek, in blokkies gesny, dít maak tog ´n verskil. Net 12 kilogram gemaak, goeie vleis en vark gebruik. Met die vark in, word dit gou galsterig en moet mens dit binne 3 weke opeet. Regte, egte derms gebruik. Dít, is nog beskikbaar, by slaghuise hier, mooi wit gekrap. Dalk te puntenerig, voel of daardie stopper die wors te ferm stop. Voel of die ou handmodel vleismeule die wors beter gestop het. Wat sê die kenners?
Baie Suid-Afrikaners ken nie meer die smaak van egte Boerewors nie. Gebruik daardie kommersiële mengsels, wat wors, maar net soos slaghuis wors laat smaak. Het dit agter gekom toe ek en my oorlede vriend Prentis, gereeld by die krieket daar in Bloem, gebraai het, maar te lui was om ons eie braaier saam te neem, wat maak jy tog met hom as jy ´n seisoenkaartjie op die pawiljoen het. Soek dan iemand wat klaar gebraai het, die weldoener is dan met ´n lekker stuk beloon. Deur die bank, was daar groot entoesiasme vir ons wors en wou almal weet waar dit te koop was.
Dit lyk asof die tradisie van daardie slagbees vir die winter, self te bewerk, aan die uitsterf is. Baie bees word eenvoudig by die slagter afgelaai om alles te doen en natuurlik ook die wors volgens sy resep te maak.
Goeie tuisgemaakte wors, bly ´n wenner. Natuurlik soveel resepte as wat daar smake is.
Hou hiervan	Tweet	Skryf 'n blog	Nog blogs	Kommentaar
Kommentaar (20) “Boerewors” Karoo Jan	Yep, ons het seker maar almal lui geword! Ek stem egter, daar is niks so self gemaakte plaas wors nie. Maak selfs hier in VSA baie lekker wilds wors van die witstert bokkies, meng so bietjie vark en beeste vet by, gooi koljander, peper, sout en assyn – dan is hy 100%.
29 Maart 2010 at 21:37	Hendrik in St Louis	Dit lyk sommer baie lekker. Ons het self Vrydagaand 16kg se boerewors en 5 kg se biltong gemaak. Die biltong is nog nat, maar die wors (my ma, Sophie, se resep) smaak voerentoe. Na alles lyk dit my boonop of ons dit onder R40/kg kon maak met baie goeie kwaliteit vleis.
29 Maart 2010 at 23:28	Butchvan Blerk	Hendrik is ouma Sophie se resep beskikbaar en verskoon die onkunde, maar waar presies is St Louis?
30 Maart 2010 at 15:53	Hendrik in St Louis	St Louis is in die VSA, Missouri. Die resep is ongelukkig staatsgeheim, maar jy kan baie resepte op die internet kry. Van die ouens soos Safari en Freddy Herch wat speserye verkoop, verkoop sommer klaar aangemaakte mengsels, maar as jy jou hande op ‘n ou Kook en Geniet kan lê, sal jy ‘n baie lekker lekker droë wors en biltongresep daar kry.
30 Maart 2010 at 20:41	Onbekende besoeker	Nou ja met al die probleme van die mense wat niks wil verstaan en hulle monde rek oor die boervolk, kan ek vir julle vertel ons is n span wat wors maak hier in die moslem hemel[Irak] en dit is hoog op aanvraag. Wys maar net hoe gewild die goeie goed is 31 Maart 2010 at 10:44	Danie C	Hendrik, my probleem is juis daardie gekoopte mengsels wat die wors net soos onsmaaklike slaghuiswors laat smaak. Hier en daar is daar uitsonderings. Wat goed is van daardie mengsels, is die Russianmengsel. 1 April 2010 at 11:34	Pretorianer	Die geheim bly dat jou eie spesery mengsel die verskil is tussen n lekker wors en n “kafee” wors wat sy speserye in “Batchpak” kry soos bv vanaf Freddy Hirsch. Koop jou speserye daar maar elkeen apart dus suiwer en meng dit self. Daar is deesdae n walglike sintetiese of chemiese of nagemaakte smaak (ek sukkel om die regte woord te kry) in boerewors en jy sal n groot verskil proe as jy weer self wors maak. Probeer dit dit is lekker pret. 1 April 2010 at 11:45	Alwyn Steenkamp	Ek kyk soo na jou wors en dink 10% vleis en 90% vet soya.Dis hoe hulle wors maak in die Kaap.
1 April 2010 at 13:16	DERTIG 0 SES	Danie C, wil jy nie asb n lekker resep publiseer nie. Ons het al alles probeer. Ons eie, ander “wen” resepte en kook boeke sin. Elke ou sin is vir hom die lekkerste. Ek probeer graag iets nuuts en dit is eersdaags sulke tyd!!
2 April 2010 at 06:47	Onbekende besoeker Dirk weber	ek is opsoek na n wen resep om n lekker wors te maak het n slaghuis in mozambiek help asseblief.
18 Julie 2010 at 09:44	Nic in Hong Kong	Smag na ordentlike boerewors hier. Maak self in S.A. ook my eie wors en voeg altyd Worctersauce by my wildswors. Kan nie wag om Des vir vakansie terug te gaan nie. Kry ook nie wit mieliemeel hier nie!
26 Julie 2010 at 15:11	Willie van Zyl	Boerewors in Irak,al die bestandele word van S.A. af saam gebring, het al van kuns derms gebruik gemaak,sodat die geloof nie n probleem is nie , nou eet die mense dit ook en is op anvraag tot by die amerikaners, wie al n troue gehou het hier en die hoofgerg was ons boerewors, lekker om ons land se beste geregte bekend te maak, groete daar suid 4 September 2010 at 14:01	Gerhard Botha	Danie, bly jy daar by al die Menonite’s hier in Kanada se families ? – Net ‘n grappie, maar elke 2 de ou wat ek hier in Abbotsford, Kanada raakloop kom uit Paraguay uit.
Ag het jy nie vir my ‘n behoorlike boerewors resep nie ( die een klink sooooo lekker. Het net gister my biltong/droewors kas klaar gebou.
Boere groete hier uit Kanada
11 September 2010 at 20:10	Onbekende besoeke Marius	praat van boerewors gaan koop wors in somerset wes daar in die hoofstraat is n klein boerewors deli verseker die beste wors wat ek nog geeet het dis nou maar wors
22 Desember 2010 at 17:10	Kobus van Niekerk	Die ou Krokodil se Boerewors
Hierdie resep, is die resep wat ek saam met my skoonfamilie geleer maak het. (Die ou Krokodil was my skoonma, ‘n dierbare mens!) Dit is ‘n resep wat hulle so met die jare maar elke jaar gemaak het. Ek was 17 jaar saam met die skoonfamilie, en het die Vleiswerkery elke winter baie geniet. Self van ‘n plaas, maar nie die heerlike saam vleiswerk tradisie gehad nie. Soms is meer as een bees, vark, skaap en blesbokke op dieselfde tyd gewerk. Dit was soos ‘n instelling om in die winter saam vleis te werk. Dit kon soms sommer die hele week in beslag neem. Lekker saam kuier, grappies maak en Skoonpa moes gedurigdeur die resepte toets deur te braai en almal te laat proe. Alles word gebruik. Die varkvet word uitgekook en seep word daarvan gekook. Wildsbene word afgekook en die vleis gevries vir pasteie. All die bees bene, skenkels skoongemaakte kloutjies en dele van die grootpens en afval word gebruik vir die maak van sult. Die borsvleis word gepekel asook ‘n varkboud of twee en heerlike soutvleis word daarvan berei. Die bees is hoofsaaklik gebruik vir biltong, boerewors en maalvleis. Die algemene snitte soos T-bene, beeshaas, ens is uitgehaal en nie tot biltong of wors gewerk nie. Die ou Krokodil se Boerewors Resep
SI Mates & volumes Die ou boere mates
25 kg Beesvleis	55 lb Beesvleis
7.5 kg Varkvleis	16 lb
± 4 kg aartappels (ongeskil)	ongeveer 9 lb aartappels
1.82 kg gesnyde vet	4 lb gesnyde vet
10 eetl sout Selfde
4 eetl peper	Selfde
4 eetl naeltjies	Selfde
2.5 koppies asyn	Selfde
1 kg gemaalde koljander	2 1/2 lb
1, 25 botteltjie tiemie	Selfde
Meng droë bestandele. Meng die Vleis, vark en vet op groot werkstafeloppervlakte.
Sprei uit, sprinkel asyn eweredig oor vleis. Strooi gerasperde aartappel en droë bestandele eweredig oor vleismengsel.
Meng deeglik sodat elke vleisie bedek is met speserymengsel. Maal die vleis.
Nou word die gemaalde vleis weer oopgesprei op groot oppervlak en die vet eweredig daaroor gestrooi en dan gemeng. Die worsmengsel word dan nou deur die wordstopper, Nr 2 vleismeule met tuit, gesit. Gestop in derms en verpak in porsies soos vir gebruik. Intussen verskyn gebraaide porsies worsvleis “toetsertjies” vanaf skoonpa se braaier se kant aan almal wat werk. Stop in derms en verpak in porsies soos vir gebruik. Ter verduideliking
Al die vleis van die bees word, nadat die bees boude en blaaie gemaak is, van die bene verwyder met die hand. Die “mooi stukke” gaan vir biltong en word sorgvuldig so gesny om eweredig te kan droog. Natuurlik het die biltong ook mooi vet gehad, die slagossie was dan tenminste vir die laaste ses maande op ‘n bederf dieet vir die okasie gewees. Terloops die volgende twee jaar se slagbeeste is ook reeds ge-eien sodat hulle net die beste voer kry. Die minder “mooi” vleis word gesny en uitgesit vir worsvleis en maalvleis. Die worsvleis mag geen senings, kraakbeen of iets dergliks bevat nie. Die maalvleis was die res van die verwerkbare of maalbare vleis. Die res was vir die katte en die honde. Regtig bederf, en hulle het geweet waar om te staan met die vleiswerkery. Geen smekery of vragery is toegelaat nie, hull het mooi buite die waenhuis gesit en elkeen sy stukkie gerky. Die vark was hoofsaaklik verwerk tot tjops, boude vir die pekelbalie en die res vir die wors soos benodig volgens die hoeveelheid bees. Al die vleis vir die wors en die maalvleis word in repe gesny sowat een tot een-en’n-halwe handlengte en een tot maksimum twee duim in deursnee. Dit is nou sodat die vleismeule maklik sal voer. Let wel die worsvleis word eers gemaal nadat dit gemeng is met die speserye en die aartappel. Die aartappel dien slegs as bindmiddel. Die gesnyde vet is die belangrikste. Die vet is afkomstig van die netvet van die bees. Dit is die vet wat die ingewande omhul in die bees, hoofsaaklik om die grootpens (rumen). Die aand nadat die bees geslag is, en hang om af te koel, word die vet gesny. Dit was ‘n gesellige familie aktiwiteit na ete, almal om die tafel in die kombuis. Dit vet is al koud en styf. Alle senings en velletjies word verwyder en die gestolde skoonvet word in ± kwartduim blokkies gesny. Dit is redelike moeisame werk maar op ‘n koue wintersaand genoeg om die familie gesellig besig te hou. Wanneer dit vroeg afgehandel is, is lekker kaart gespeel, TV was nie eers oorweeg nie, nie eens die nuus nie.
Die koljander was vars, aangeplant in die somer en ge-oes in die herfs, uit die tuin. Dit word die dag met die beesslagtery gerooster en dan gemaal in skoonpa se koffiemeule. Heerlik vars wanneer dit met die worsvleis gemeng word. 21 Mei 2011 at 11:52	Phillip Horn	Boerewors-fiemies.
Manne, laat ek julle vertel van `n vrou wat boerewors- biltong- en droëworsmaak verstaan. Joey de Bruin, eienaar van Bandelierkop Slaghuis op Bandelierkop so 40 km duskant Louis Trichardt in Limpopo het die kuns bemeester. Beter sal jy nie maklik kry nie. Ons gesin is vreeeeeslik vol fiemies as dit by boerewors kom maar ons vergryp ons nou al 20 jaar lank aan haar weergawes. Probeer dit gerus. Julle sal nie spyt wees nie.
17 Augustus 2011 at 10:52	Onbekende besoeker	Het iemand ‘n telefoon nommer vir Tannie Joey, ek reis volgende week vanaf Zambia, Johannesburg toe en is so lus vir ‘n lekker stukkie boerewors om sommer langs die pad te braai!
8 November 2011 at 11:03	Onbekende besoeker	HOE KONTAK EK JOEY DE BRUIN EN SAL SY N RESEP BESKIKBAAR STEL ?
23 November 2011 at 12:32	Onbekende besoeker ISSIE COMBRINK	Hier in Louis Trichardt slaghuise kry n mens ook nie meer lekker boerewors nie, is ouma Sophie se resep beskikbaar? Dit of soya of iets wat ek nie ken nie, en al die senings wat nie verwyder word nie.
22 Maart 2012 at 11:21	Piet Wors	Daar is n paar geheime in die maak van lekker Boerewors: NO 1 bly by die befroede resep, jy is nie n kenner nie, so as jy dalk nie van koljander of naeltjies hie nie moenie besluit om dit nie in te gooi nie!!!!! 1/3 Vark en 2/3 bees is verpligtend , anders los dit jy gaaan net droog maak.Meng speserye voor jy maal, en los dan die gemaalde vleis uit!!!!! Moenie knieg en meng nie jy maak die wors taai!!!! Maal lekker grof en stop Dannie te pap nie. Die beste resepte is volgens my die Kook en Geniet se Boere Wors resep en Freddy Hirsch se Plaaswors speserye. N baie lekker mengsel vir wild is 1/3 wild 1/3 skaap en 1/3 vark maak dan soos boerewors. Droe wors ? Daai is n perd van n ander kleur, jy kan nie vark insit nie en bees is te wild alleen is te droog!!! Skaap, as dit te duur is , dan is jy te arm om droe wors te maak. Groetnis Piet Wors 22 April 2013 at 04:22	Lewer kommentaar
Stuur	Jou mening
Die voorgestelde nasionale minimum loon is hoër as die sektorale vasstelling vir die landbou. Hoe raak dit jou boerdery?
Betaal werkers reeds meer
Ek betaal die minimum loon
Nie geraak nie
Lekkerlag-video van boereplan wat werk!
Kyk na dié tong-in-die-kies video van ŉ boereplan wat werk! Ons soek kort video’s van boereplanne wat werk. Die prys is ŉ hommeltuig en opleiding ter waarde van R27 500. Video: Piet Planter
Uitvoer van Wagyu-vleis kan bedryf bevorder
Die Wagyu en Angus is die perfekte beesrasse om die vleisgehalte vir SA fynproewers te verbeter, het die Woodview-stoetteler, mnr. Brian Angus, op die Aldam Vleisbeesskool gesê. Hy meen plaaslike prima-vleissnitte is reg vir die uitvoermark.
Werktuig keer windskade by mielies
Dié werktuig het vir ’n omwenteling in Schweizer-Reneke en omstreke gesorg deurdat dit windskade aan gewasse in sanderige grond voorkom. Mnr. Davie van der Merwe se ontwerp is nou gesog. Video: Johan Norval (Artikel in LBW van 2 Desember 2016)
Terme en Voorwaardes © 2016 Landbou Boer vooruit.